אפשר פנמית אך עדיף אמריקאית. אבל איך עושים מהפכה? התגוששנו והתווכחנו והתכרבלנו ולא הגענו לשום דבר. אין כסף אין ארגון ואפילו אין עם! בשביל מהפכה צריך עם, לא? בדוחק המצב הצעתי להם הצעה שאי-אפשר לסרב לה: תנו לי טור בעיתון ואני אביא לכם עם. איך? אל תשאלו שאלות מיותרות... כך הגעתי מורי ורבותי לטור הזה  מפנמה הרחוקה. תפסתי היום עט ונייר לכתוב את הטור הראשון שלי  זה טור חשוב עד מאוד כי לאחריו יוחלט, על ידיכם בעיקר, אם ימשיך או לא... אשר על כן עשיתי לי כוס קפה, סידרתי לי את הכיסא, והתיישבתי עם פוזה רצינית לכתוב משהו רציני. במה אפשר לפתוח? באיזו פצצה? ישבתי כך כחצי שעה ולא הגעתי באמת לשום רעיון. נזכרתי, באווירת הדיכי שנכנסתי אליה, נזכרתי בחבר אחד של הפורום, ששלח לי לפני מספר ימים הודעה מדכאת וזה עיקרה: אלברט יקר, מה אתה הולך לכתוב בטור שלך לעזאזל? מה אתה הולך לכתוב שלא נכתב עד עכשיו? אתה... שהולך להביא לנו "עם" בטור שלך! מהפכה מחכה, יא אלברט... נלחצתי כשנזכרתי במילים שלו, זאת המילה: נלחצתי. מה אני אכתוב לטור הראשון? במה אני אפוצץ? איך?! למסקנה אחת הגעתי: כנות. ללכת אחרי הכנות. הוציאה אותי תמיד